<classify> BARAZA la Taifa la Hifadhi na Usimamizi wa Mazingira NEMC limekipiga faini ya Sh milioni 35 kiwanda cha kuzalisha mifuko mbadala cha Al-Haseeb Jewellery Limited kwa makosa mbalimbali, likiwemo la kuzalisha mifuko mbadala iliyo chini ya kiwango.Akizungumza na waandishi wa habari katika ziara ya siku moja katika kiwanda hicho kilichopo jijini Dar es Salaam, Mkurugenzi Mkuu wa NEMC, Dk Samuel Gwamaka akiwa ameambatana na Mkurugenzi Mkuu wa Shirika la Viwango Tanzania TBS, Dk Ngenya Athuman amesema uzalishaji wa mifuko mbadala iliyo chini ya kiwango imekua changamoto kubwa kwa baraza na wafanyabiashara wa mifuko hiyo wanaofuata sheria na taratibu zilizopo.Dk Gwamaka amesema viwanda kama cha Al- Haseeb Jewellery ni moja ya vikwazo vinavyorudisha nyuma juhudi za Rais John Magufuli katika kutekeleza azma ya serikali ya ujenzi wa viwanda na uchumi wa kati ifikapo 2025.Tumepata malalamiko mengi kutoka kwa wafanyabiashara wanaofuata sheria kuwa sokoni mifuko yenye kiwango cha 70gsm haiuziki, na tulipofanya uchunguzi tukagundua uwepo wa wazalishaji kama hawa ambao wamejaza sokoni mifuko isiyokidhi vigezo, huu ni uhujumu wa uchumi kwa taifa, alisema Gwamaka.Ameyataja makosa ya kiwanda hicho kuwa ni kuzalisha mifuko mbadala zaidi ya milioni mbili inayodaiwa kuwa chini ya kiwango na kupigwa faini ya Sh milioni 20, kufanya uzalishaji bila kufanya tathmini ya athari kwa mazingira EIA ambapo faini yake ni Sh milioni 10 na Sh milioni tano kwa kusambaza mifuko hiyo katika masoko mbalimbali.Mkurugenzi Mkuu wa TBS, Dk Athuman Ngenya amesema shirika lake halitakuwa na huruma dhidi ya wenye viwanda ambao wamekuwa wakizalisha bidhaa zao chini ya kiwango na wataendelea kuchukua hatua za kisheria.Hatuwezi kuchekea vitendo kama hivi vinavyorudisha juhudi za rais wa nchi yetu, tumejipanga vizuri na tutapambana, amesema.  <topic>: KITAIFA 